KRITERIJI OCJENJIVANJA

MATEMATIKA 4. RAZRED

Učiteljica: Martina Šoštarić

**Usmeno**

**Odličan (5)**

Samostalno, brzo i točno rješava zadatke množenja i dijeljenja višeznamenkastog broja jednoznamenkastim i dvoznamenkastim brojem. Učenik može samostalno protumačiti redoslijed radnji u usmenom izvođenju više računskih radnji. S lakoćom uspoređuje brojeve do milijun, smješta broj u tablicu mjesnih vrijednosti.

Samostalno može protumačiti zadatak drugom učeniku.

Potpuno samostalno imenuje i pokazuje vrhove, stranice i kutove trokuta, te objašnjava drugom učeniku.

Samostalno, sigurno i točno rješava zadatak te precizno crta pravokutnik, vrste trokuta, opseg i površinu pravokutnika i kvadrata.

Samostalno i točno prepoznaje kocku i kvadar te imenuje njihove bridove, strane i vrhove. Samostalno preračunava mjerne jedinice za duljinu obujam i masu.

**Vrlo dobar (4)**

Samostalno i točno (moguće manje zabune) rješava zadatke množenja i dijeljenja višeznamenkastog broja jednoznamenkastim i dvoznamenkastim brojem. Učenik može samostalno protumačiti redoslijed radnji u usmenom izvođenju više računskih radnji. Uspoređuje brojeve do milijun, smješta broj u tablicu mjesnih vrijednosti.

Samostalno, sigurno i točno rješava zadatak i crta vrste trokuta (imenuje ih), pravokutnik, kvadrat.

Samostalno imenuje i pokazuje vrhove, stranice i kutove trokuta.

Samostalno računa opseg i površinu pravokutnika i kvadrata.

**Dobar (3)**

Uz pomoć učiteljice rješava zadatke množenja i dijeljenja višeznamenkastog broja jednoznamenkastim i dvoznamenkastim brojem. Imenuje i uspoređuje brojeve do milijun, smješta broj u tablicu mjesnih vrijednosti.

Uz pomoć učiteljice imenuje vrste trokuta. Crta nesigurno i nedovoljno precizno. Uz pomoć učiteljice računa opseg i površinu pravokutnika i kvadrata.

Uz pomoć učiteljice imenuje i pokazuje vrhove, stranice i kutove trokuta.

**Dovoljan (2)**

Imenuje i zapisuje brojeve do milijun uz pomoć učiteljice.

Uz pomoć učiteljice rješava jednostavnije zadatke množenja i dijeljenja višeznamenkastog broja jednoznamenkastim i dvoznamenkastim brojem.

Prepoznaje i imenuje vrste trokuta, pravokutnik i kvadrat nesigurno i uz pomoć učiteljice. Također, kut, brid, vrh, stranicu, na isti način.

**Nedovoljan (1)**

Ne zna množiti ni dijeliti višeznamenkaste brojeve jednoznamnekastim i dvoznamenkastim brojevima. Ne imenuje, ne crta geometrijske sadržaje.

Ne sudjeluje u radu na satu.

**Pisano**

|  |  |  |  |  |  |
| --- | --- | --- | --- | --- | --- |
| Postotak rješenosti | 100 – 90% | 89% - 78% | 77% - 64% | 63% - 50% | 49% - 0% |
| Ocjena | Odličan (5) | Vrlo dobar (4) | Dobar (3) | Dovoljan (2) | Nedovoljan (1) |

**DOMAĆA ZADAĆA**

**Odličan (5)**

Učenikove domaće zadaće su redovite, uredne i točne.

**Vrlo dobar (4)**

Učenikove domaće zadaće su uglavnom redovite, točne i u potpunosti napisane.

**Dobar (3)**

Učenikove zadaće su djelomično napisane i nisu točne. Učenik ne piše redovito zadaće.

**Dovoljan (2)**

Učenikove zadaće su nedovršene, često samo djelomično točne. Ne piše ih redovito i potreban mu je dodatni poticaj.

**Nedovoljan (1)**

Učenik rijetko piše domaće zadaće. Često su neuredne, nedovršene s mnogo pogrešaka.

Učenik ne piše domaće zadaće.