**PRIRODA I DRUŠTVO 4. RAZRED**

**KRITERIJI OCJENJIVANJA**

**Učiteljica: Martina Šoštarić**

**USMENO**

**Odličan (5)**

Izrazito spremno, točno, logično i temeljito iznosi sadržaje i objašnjava ih. Navodi vlastite primjere za pojedine pojave i pojmove. Vrlo samostalan u radu i aktivan na satu. Odličan razumije povijesne sadržaje, uvjete života i obrazlaže ih. Kartografska pismenost na visokoj razini.

Samostalno daje primjere za pojedinu regiju RH.

**Vrlo dobar (4)**

Točno i logično iznosi sadržaje i obrazlaže ih. Znanje primjenjuje samostalno (na karti, primjeri). Vrlo dobar u razumijevanju i izlaganju povijesnih sadržaja RH, objašnjavanju životnih uvjeta. Kartografska pismenost na očekivanoj razini.

Daje primjere za pojedinu regiju RH.

**Dobar (3)**

Nesigurno iznosi sadržaje,osnovne pojmove, razumije gradivo, no ne zna navesti vlastite primjere. Zna nabrojiti pojmove. Uspješan u snalaženju u prostoru i vremenu. Treba malu pomoć pri snalaženju na zemljovidu.

**Dovoljan (2)**

Do odgovora dolazi uz pomoć učitelja, uz dodatna pitanja, prisjeća se. Poznavanje ključnih pojmova je nepotpuno. Ne zna objasniti pojmove.

Snalaženje na karti i na lenti vremena je vrlo teško i uz pomoć učiteljice.

**Nedovoljan (1)**

Ne zna odgovoriti na postavljeno pitanje ili na njega ne odgovara. Ili odgovara nelogično, netočno i nerazumljivo.

Ne snalazi se na karti.

**PISANO**

|  |  |
| --- | --- |
| Broj bodova u postocima | Ocjena |
| 100 % - 90% | Odličan (5) |
| 89% - 78% | Vrlo dobar (4) |
| 77% - 64% | Dobar (3) |
| 63% - 50% | Dovoljan (2) |
| 49% - 0% | Nedovoljan (1) |

**PRAKTIČNI RAD**

Odnosi se na primjenu znanja samostalno, u paru ili u skupini.

Znanje se primjenjuje pri izradi dijagrama, plakata, izvođenju pokusa, promatranja obrazlaganje pokusa ili izvršenog zadatka.

**Odličan (5)**

Potpuno samostalno primjenjuje znanje, kreativan u izradi praktičnog rada. Samostalno iznosi zaključke i obrazlaže određenu pojavu.

**Vrlo dobar (4)**

Samostalno primjenjuje znanje i izrađuje praktični rad. Prezentira ga smisleno i razumljivo.

**Dobar (3)**

Praktični rad je nepotpun. U njega nije uloženo dovoljno truda ili mu manjkaju određene komponente. Prezentira ga uz pomoć učiteljice.

**Dovoljan (2)**

Treba pomoć učiteljice i ostalih učenika prilikom izvođenja praktičnog rada. Prepoznaje samo neke dijelove ili pojave. Ne zna obrazložiti učinjeno. Prezentacija nepotpuna i nerazumljiva.

**Nedovoljan (1)**

Ne izrađuje zadani praktični rad.

Ne sudjeluje u skupnom radu i prezentaciji.

**DOMAĆA ZADAĆA**

**Odličan (5)**

Učenikove domaće zadaće su redovite, uredne i točne.

**Vrlo dobar (4)**

Učenikove domaće zadaće su uglavnom redovite, točne i u potpunosti napisane.

**Dobar (3)**

Učenikove zadaće su djelomično napisane i nisu točne. Učenik ne piše redovito zadaće.

**Dovoljan (2)**

Učenikove zadaće su nedovršene, često samo djelomično točne. Ne piše ih redovito i potreban mu je dodatni poticaj.

**Nedovoljan (1)**

Učenik rijetko piše domaće zadaće. Često su neuredne, nedovršene s mnogo pogrešaka.

Učenik ne piše domaće zadaće.