KRITERIJI OCJENJIVANJA

HRVATSKI JEZIK 4. RAZRED

UČITELJICA: Martina Šoštarić

**JEZIK**

**Odličan (5)**

U potpunosti razumije vrste riječi, samostalno ih pronalazi u tekstu i daje primjere za imenice, glagole i pridjeve.

Samostalno i točno primjenjuje pravila pisanja velikog početnog slova,izgovara i primjenjuje pravilno č, ć, ije i je, dž, đ, lj, nj. Sam provjerava točnost napisanog i izgovorenog. U pisanju samostalno i pravilno koristi kratice, veliko početno slovo, potpuno samostalno izvodi posvojne pridjeve od vlastitih imenica.

**Vrlo dobar (4)**

Uglavnom točno primjenjuje pravopisna pravila i samostalno pronalazi vrste riječi u tekstu, te daje primjere.

Uglavnom samostalno primjenjuje pravila pisanja velikog početnog slova,izgovara i primjenjuje pravilno č, ć, skupove ije i je, dž, đ, lj, nj. Ponekad griješi. U pisanju samostalno i pravilno koristi dvotočje i kratice, uglavnom točno izvodi posvojne pridjeve od vlastitih imena i piševeliko početno slovo.

**Dobar (3)**

Vrste riječi u tekstu pronalazi uz pomoć učiteljice ili drugog učenika, nesiguran u navođenju primjera.

Djelomično pravilno piše veliko slovo u vlastitim imenima, nesiguran u izvođenju posvojnih pridjeva od vlastitih imena, ali uz pomoć uspjeva.

Nesigurno i samo djelomično točno koristi č, ć, ije, je u riječima pisano i usmeno. U pisanju kratica nesiguran i griješi, dvotočje koristi.

**Dovoljan (2)**

Ne razlikuje dobro vrste riječi, pronalazi lakše primjere u tekstu. Ne navodi primjere samostalno.

Često griješi u pisanju velikog početnog slova u vlastitim imenima. Često griješi u pisanju č, ć, ije, je u umanjenicama i uvećanicama. Kod nabrajanja nesiguran u korištenju dvotočja, zareza.

**Nedovoljan (1)**

Ne primjenjuje pravopisna pravila, ili ih primjenjuje nelogično, suviše rijetko.

Ne razlikuje vrste riječi u rečenicama. Ne izvodi posvojne pridjeve od vlastitih imenica.

**JEZIČNO IZRAŽAVANJE**

USMENO

**Odličan (5)**

Samostalno, gramatički točno, razumljivo, logično oblikuje rečenice i usmene poruke u zadanim situacijama. Ima vrlo bogat riječnik hrvatskog književnog jezika.

Vrlo izražajno čita dramski tekst (po ulogama) i književni tekst. Samostalni govorni nastup – izlaganje – vrlo jasno, izražajno i sigurno. Samostalno sažima tekst i jasno ga prepričava. Opisuje slikovito, jasno i bogato.

**Vrlo dobar (4)**

Samostalno i sigurno se izražava. Samostalno, gramatički točno oblikuje rečenice. Ima bogat rječnik hrvatskog književnog jezika. Uljudno i prikladno sudjeluje u samostalnom govornom nastupu i dijaloškim komunikacijskim situacijama. Opisuje i prepričava uglavnom povezano i jasno.

Izražajno i sigurno čita književni tekst.

**Dobar (3)**

Nesiguran u samostalnom govornom nastupu. Potreban mu je poticaj za sudjelovanje u dijaloškim komunikacijskim situacijama. Rječnik je prosječan. Čita samostalno književne tekstove, ali zaostaje u interpretaciji, jasnoći izgovora i naglascima. Zastajkuje prilikom izgovora cjelovite rečenice. Samostalno opisuje ili prepričava samo uz pomoć učiteljice, sa zastajkivanjem. Ne prati u cijelosti redoslijed događaja ili opisa.

**Dovoljan (2)**

Izražava se uz pomoć učiteljice. Uz pomoć oblikuje govorne poruke. Ima oskudan riječnik. Prilikom čitanja izostaje interpretacija. Često zastajkuje. Opis ili prepričavanje je nepotpuno, nejasno, nedovršeno.

**Nedovoljan (1)**

Griješi u oblikovanju rečenica. Teško se izražava čak i uz pomoć učitelja. Čita uz prevelike stanke, nepovezano, nerazumljivo.

**PISMENO**

**Odličan (5)**

Piše pravilno i čitko. Vrlo uspješno primjenjuje pravopisne norme.

Samostalno potpuno uspješno oblikuje kraći sastavak uz poticaj i bez njega poštujući osnovne dijelove; uvod, glavni dio i zaključak. Diktate piše bez pogreške. Samostalno pismeno izražavanje je slikovito i maštovito. Samostalno opisuje prema planu, slikovito i jasno. Samostalno piše pismo.

**Vrlo dobar (4)**

Piše pravilno i čitko.

Uspješno primjenjuje pravopisne norme.

Samostalan u oblikovanju sastavka. Uglavnom uspješno povezuje događaje i likove,primjenjuje dijelove: uvod, glavni dio i zaključak. U pisanju diktata čini manje pogreške.

**Dobar (3)**

Piše uglavnom pravilno. Primjenjuje pravopisnu normu uz greške, pa mu je potrebna korekcija.

Pismeni izričaj nije bogat, ali je korektan. Pisani sastavci su kraći, nije siguran u razlikovanju osnovnih dijelova; uvoda, glavnog dijela i zaključka. Često griješi u diktatima.

**Dovoljan (2)**

Piše djelomično pravilno.

Pismeni izričaj je nepotpun, rečenice se ponavljaju ili ne slijede logičan red u pismenim sastavcima. Ne razlikuje glavne dijelove sastavka.

Ima mnogo pogrešaka u diktatu. Djelomično je ovladao književnim jezičnim normama.

**Nedovoljan (1)**

Piše nepravilno i nečitko.

Nije ovladao književne jezične norme. Ne može pisati kraće sastavke, rečenice su nepravilne, nepotpune, nelogične. Pisani radovi su nedovršeni.

**KNJIŽEVNOST**

**Odličan (5)**

Književno znanje, odnos prema književnom djelu i književne sposobnosti na najvišoj su razini. Ističe se u interpretaciji književnog djela. Povezuje događaje i likove, samostalno uspoređuje djela. Samostalno i točno izdvaja temu u tekstu, likove, mjesto i vrijeme radnje. Samostalno pronalazi rimu u pjesmi, bez pogreške imenuje književnu vrstu: pjesmu, bajku,pripovijetku, dječji roman, igrokaz.

**Vrlo dobar (4)**

Književno znanje, odnos prema književnom djelu i književne sposobnosti su na očekivanoj razini. Razumije pročitano. Razvijeno je književno znanje, odnos i interes prema književnosti. Razlikuje vrste književnog djela. Samostalno sudjeluje u interpretaciji književnog djela.

**Dobar (3)**

Književno znanje i odnos prema književnosti na prosječnoj su razini. Uz poticaj učitelja sudjeluje u interpretaciji književnih djela, određuje temu, osobine likova, vrijeme i mjesto radnje. Razlikuje vrstu književnih djela uz pomoć učiteljice.

**Dovoljan (2)**

Znanje i odnos prema književnosti je na početnoj razini. Književne sposobnosti su djelomično razvijene. Nesiguran je u interpretaciji književnog djela, teško razlikuje vrste književnih djela. Nesiguran je u razumijevanju pročitanog teksta.

**Nedovoljan (1)**

Znanje i odnos prema književnosti su nedovoljno razvijeni. Ne sudjeluje u interpretaciji književnog djela. Ne prepoznaje književno djelo. Ne razumije pročitano.

**MEDIJSKA LULTURA**

**Odličan (5)**

Samostalno se služi rječnikom i pravopisom, može pomoći drugim učenicima u toj aktivnosti. Aktivno sudjeluje na satovima analize filmskih djela, razlikuje dokumentarni film od ostalih vrsta filmova.

Bez pomoći može usporediti film i književno djelo.

**Vrlo dobar (4)**

Samostalno se služi pravopisom i rječnikom, ali treba malu pomoć prilikom snalaženja u kazalu ili abecednim redom, nastavlja samostalno.

Sudjeluje u analizi gledanog filma aktivno raspravljajući i iznoseći zapažanja. U iznošenju filmske priče ima manja odstupanja od radnje. Uz manji poticaj uspješno uspoređuje film i književno djelo.

**Dobar (3)**

Rječnikom i pravopisom se služi uz pomoć učiteljice ili drugog učenika. Iznosi filmsku radnju nepovezano. Potrebna mu je velika pomoć prilokom usporedbe književnog djela i filma.

**Dovoljan (2)**

I uz pomoć učiteljice se teže snalazi u kazalu i ne zna kako se služiti s pronađenom obavijesti.

Nije zainteresiran za sudjelovanje u analizi filmskog djela, pasivno prati film.

**Nedovoljan (1)**

Nezainteresiran, slabo prati nastavu, ne uspoređuje film s književnim djelom.

Ne može pronaći odgovarajuću riječ u rječniku. Ne želi sudjelovati u nastavi medijske kulture, za vrijeme prikazivanja filma bavi se drugim aktivnostima.

**LEKTIRA**

**Odličan (5)**

Samostalno pročitao zadani broj djela i napisao bilješke prema naputcima. Kreativan u radu.

**Vrlo dobar (4)**

Uglavnom samostalno u stvaralačkom radu izvršava zadatke.

**Dobar (3)**

U stvaralačkom radu izvršava jednostavne zadatke uz povremenu pomoć učitelja.

**Dovoljan (2)**

U stvaralačkom radu izvršava jednostavne zadatke pod stalnim vodstvom učitelja.

**Nedovoljan (1)**

Nije pročitao/la književno djelo.

**DOMAĆA ZADAĆA**

**Odličan (5)**

Učenikove domaće zadaće su redovite, uredne, točne i dovršene.

**Vrlo dobar (4)**

Učenikove domaće zadaće uglavnom redovite, točne i u potpunosti napisane.

**Dobar (3)**

Učenikove zadaće su djelomično dovršene, ali ih piše redovito.

Učenikove zadaće su točne i dovršene, ali ne piše ih redovito.

**Dovoljan (2)**

Učenikove zadaće su nedovršene, često samo djelomično točne. Ne piše ih redovito i potreban mu je dodatni poticaj.

**Nedovoljan (1)**

Učenik rijetko piše domaće zadaće. Često su neuredne, nedovršene, sa mnogo pogrešaka.

Učenik ne piše domaće zadaće.

**Dolje navedena tablica može se primijeniti kod pisanog ispita:**

**Pisano**

|  |  |  |  |  |  |
| --- | --- | --- | --- | --- | --- |
| Postotak rješenosti | 100 – 90% | 89% - 78% | 77% - 64% | 63% - 50% | 49% - 0% |
| Ocjena | Odličan (5) | Vrlo dobar (4) | Dobar (3) | Dovoljan (2) | Nedovoljan (1) |